Semedê sîyasetmedar Kenan Ayazî yo ke Larnaca de amebi destbendkerdene,  verê Wezîrîya Edaletî ya Qibrisî de çalakîye ameye kerdene. Kurdîstanijan waşt Ayaz wa cade bêro veradayene.
Sîyasetmdaro kurd Kenana Ayaz 15ê adare meydanê teyarayan ê Larnca de bi waştişê Almanya amebi destbendkerdene. Ewro do roniştişê dewaya Ayazî bêro kerdene. Vizêr kurdîstanijê ke Qibris de yê û dostê înan Lefkoşa de verê Wezîrîya Edaletî de çalakîye kerde.
Çalakwanan ra heyetêk selahîyetdaranê wezîrîye reyde pêvînayîş kerd û dima ra eşkerayîye daye. Eşkerayîye de ame vatene ke Almanya goreyê waştişanê dewleta tirke têgêrena, coka gerek Qibris hemkarê sûcê Almanya mebo, Ayazî teslîmê ci mekero û cade serbest verado.
